Иванова Татьяна Геннадьевна
Иванова Татьяна Геннадьевна (1971, çурла, 25 çур.) — эстрада юрăçи, хĕрарăмсенчен тăракан  "Комбинация" ушкăнăн улшăнми вокалистки. Паянхи кунчченех юрлать. Чăн та, унăн мусăк енĕпе профессилле пĕлÿ çук. Анчах та:

<Куçару: тур пани пур, атте-анне панă тата таçтан çÿлтен килнĕ итлев туйăмĕ. Итлевлĕхпе хуть те мĕнле мусăкçапа тава е кĕме комепетенциллĕ. Мана ку [ятарлă мусăк пĕлĕвĕ çукки] нихçан чăрмантарман тата халĕ те чăрмантармасть.>

Биографи 
Сарăту хулинче çуралса ÿснĕ (ашшĕ — хăтлавçă, амăшĕ савутра ĕçленĕ).  Унăн тымарĕсем — Саратов облаçĕнчи Пасарлă Карабулак районĕнчи Шнейÿ ялĕнчен (Сăмах май каласан, Т. Г. Иванова çав ял ятне «Шăна Йăви» пек ăнлантаракансенчен пĕри; анчах та  вара кунашкал ăнлантару «суя» шутланать, чăннипе ял ячĕ «Ĕшне Уй» тенинчен тухнă).

Саратов хуличи элитлă мар районта пурăннă. Пурăна-киле хăтлавçă пулса ĕçлекен ашшĕне ĕçрен тăватă пÿлĕмлĕ хваттерпе тивĕçтернĕ. 

"Комбинация" ушкăна епле лекни пирки Татьяна Иванова хăй пайтах, нумай хутчен каласа кăтартнă. Ак вĕсенчен пĕри. Урампа уçăлса çурĕттĕмĕрччĕ, тет, чи лайăх хĕр-тусĕпе, Наташа Слепова текенскерпе. Сасартăк...

Çапла вара вăл «Комбинация» ушкăна пырса лекнĕ. Урамра «тупса» чĕнсе илекенĕ — Шишинин Александр Владимирович. Ун чухне Т. Иванова тин кăна вăтам шкул ăнăçлă пĕтернĕ, вăл вара, çавăнта вĕреннĕ аппăшĕ сĕннипе,  экзаменсем парса Политехника институчĕн студентки пулса тăнă (электроника техники тата приборсем тăвасси, АСУ). Анчах та вăл, аслă шкула пăрахсах, ушкăнăн солистки пулса тăма килĕшет. Çапах та унăн аслă пĕлÿ пур: куçумсăр майпа вĕренсе шултра йĕркелĕмсен менеджерĕн квалификацине илнĕ. 1989-мĕш çулта, Алёна Апина пуçарăвĕпе, Курск хулинче тĕне кĕрет, лешĕ вара, пуçаруçи, унăн хреснамăшĕ те пулса тăрать.

Татьяна Иванова — чăваш 
Юрăç хăй пирки "вырăс хушаматлă вырăс хĕрарăмĕ" тет пулин те, вăл чăннипе чăваш теме пулать.
Ку факт ăçтан сиксе тухнине ăнланма ак çак хыпар аван пулăшать. :

Сывлӑх сунатӑп пурне те. "Комбинаци" ушкӑнра юрланӑ Таня Ивановӑран интервью илме мана тӳр килнӗччӗ. Иртнӗ ӗмӗрӗн 90-мӗш ҫулӗсен варринче пулнӑччӗ ку. Ун чухне хӑй чӑваш пулнине пачах та хирӗҫлеменччӗ вӑл. Калаҫма, шел пулин те, чӑвашла мар, вырӑсла калаҫнӑччӗ. Интервью "Хыпарта" пичетленнӗ хыҫҫӑн ӑна "Советская Чувашия" хаҫатра та вырӑсла куҫарса кӑштах кӗскетсе пичетленӗччӗ. Материала хатӗрлекенӗ интервью вӗҫне Г. РИМОВА тесе лартнӑ пек ас тӑватӑп. ("Хыпарта" интервью вӗҫне Римма Гурьянова тесе пичетленӗччӗ.) Интересленекенсем халь эп мӗн ҫырнине, паллах, ун чухнехи подшивкӑсене "тӗпчесе-вуласа" тӗрӗслеме пултараҫҫӗ. 

Асăннă интервью пулмасан, ахăртнех, Татаьяна Иванова чăваш иккенне паянхи кунчченех пĕлместчĕç пуль Чăваш Енре. Ку ыйтупа çавăн пеккех "Чăваш халăх канашлавĕнче" (Кивĕ форум) вуласа пĕлме пулать.

2017-мĕш çулта вара Татьяна Иванова тÿрремĕнех çапла каланă:

<Куçару: этнос енчен эп чăваш>

Çав çулхинех, анчах кăшт маларах, Татьяна Иванова Шнейÿ яленче ирттернĕ Акатуя хутшăннă, «Комбинация» ушкăнăн юррисене те юрласа кăтартнă.

Кинофилмсенче ÿкерĕнни 
Роль — Мордашка фильм, 1990, «Комбинация» ушкăн. Çав кинорах — вокал. Кунсăр пуçне «Алёна Апина. А любовь она и есть...» документлă фильмра (2014) хутшăнни.

Хисеп 
Саратоври 90-мĕш шкулăн хисеплĕ Юрпики.

Килйыш 
Татьяна Иванова хăй çапла аса илет: 

<Куçару: Ман упăшка - Эльчин Мусаев бизнесмен. Бакуран тухнă çын. Пĕлĕвĕпе вăл стоматолог. Пирĕн тĕлĕнмелле Маша хĕр пур. Вăл 18-та. Алёна — унăн хреснамăшĕ. Нумаях пулмасть эпир пĕрле 20 çул пурăннине паллă турăмăр.> 
 
Татьяна Иванована Эльчин Мусаевпа паллаштараканни — каллех хайхи Алёна Апина.

Çавăн пекех ытти тăванĕсем 
Амăшĕ  Саратов хулинче пурăнать, ашшĕ унтах 2020-мĕш çулта вилнĕ. Вăл хуларах —  унăн аппăшĕ (Людмила Геннадьевна) тата шăллĕ; Татьяна Иванова хăй пĕлтернĕ тăрăх, шăллĕ гитара калама юратать (шел, вăл, Рома ятлăскер, 2018-мĕш çулта сарăмсăр вилнĕ), аппăшĕ, Татьянăран 7 çул аслăскер,  — мусăк шкулне пĕтернĕ.
Тата ытти хыпар:

<Куçару: Манăн атте, Геннадий Иванович Иванов, çав ялтан. Шнейÿнче тата Шуртура манăн тăвансем тата пĕлĕшсем нумай. Пасарлă Карапулакра, сăмахран, аттепе пĕртăван ман пичче  Владимир Иванович Иванов килйышĕпе пурăнать. [Хăнара] час-час пулаймастăп, анчах кашнинчех — пысăк киленÿпе. Кашни хутĕнчех, пăркаланмисĕр, асаннен, Ксения Николаевна Романован, вилтăпри патне çитетĕп. Ивановсем тата Романовсем — Шнейÿри пирĕн тăван хушаматсем, çавсенчен пурте пуçланнă.>

Асăнмалăх

Вуламалли

Асăрхавсем

Каçăсем
 Кивĕ "чăваш халăх канашлавĕнче Шнейÿ ялĕ пирки калаçни (вăл шутра — Татьяна Иванова ячĕпе çыхăнтарса та).
 Алена Апина в программе "Привет, Андрей!" - 2018 (вырăсла. Кунта Татьяна Иванова та пур (12:00 хыççăн).
 Татьяна Иванова (экс-"Комбинация") в программе "Рождённые в СССР" — 142 просмотра  24 апр. 2022 г.  Эфир телеканала "Ностальгия", 2008 год. Ведущий - Владимир Глазунов
 Несменяемая солистка группы «Комбинация» Татьяна Иванова и ее роман с Вадимом Казаченко — Эхо ХХ века 1 856 просмотров  28 окт. 2021 г.
 Татьяна Иванова: фильмография, биография и интересные факты — Ледистрит.

Чăвашсем
СССР юрăçисем
Раççей юрăçисем
Чăвашран тухнă кинематографистсем